ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660035797

ขอให้แก้ไขปัญหาตีเส้นแบ่งช่องทางจราจรคร่อมพาดผ่านเป็นแนวขวางถนน บริเวณ ตั้งแต่ซอยท่าดินแดง 13 (ฝั่งซ้าย) - ซอยท่าดินแดง 14 (ฝั่งขวามือ) ถนนท่าดินแดง แขวงสมเด็จเจ้าพระยา เขตคลองสาน กรุงเทพมหานคร เนื่องจากวันที่ 7 กันยายน 2566 ผู้ร้องพบเห็นว่ามีการตีเส้นแบ่งช่องทางการจราจร แบบสีขาวทึบ คร่อมพาดผ่านเป็นแนวขวางถนน คล้ายกับเพิ่มช่องทางการจราจรอีก 1 ช่องทาง มีความกว้างเท่ากับช่องทางการสัญจรของรถจักรยานยนต์ (ไม่ทราบขนาดของช่องทางที่ชัดเจน) ผู้ร้องไม่ทราบถึงสาเหตุของการตีเส้นแบ่งช่องทางการจราจรในกรณีดังกล่าว โดยเห็นว่าเป็นการดำเนินการตีเส้นแบ่งช่องทางการจราจรอย่างไม่เหมาะสม และอาจจะก่อให้เกิดอุบัติเหตุในการสัญจร ประกอบกับผู้ร้องแจ้งว่าในพื้นที่ดังกล่าวมีการแบ่งหน้าที่ความรับผิดชอบเป็น 2 หน่วยงาน ดังนี้ ทางฝั่งซอยท่าดินแดง 13 (ฝั่งซ้าย) อยู่ในความรับผิดชอบของสถานีตำรวจนครบาลบุปผาราม และทางฝั่งซอยท่าดินแดง 14 (ฝั่งขวามือ) อยู่ในความรับผิดชอบของสถานีตำรวจนครบาลสมเด็จเจ้าพระยา ซึ่งอยู่ในพื้นที่ของสำนักงานเขตคลองสาน ในการดำเนินการเพื่อตีเส้นแบ่งช่องทางการจราจรส่งผลให้ผู้ร้อง และประชาชนคนอื่นที่ใช้ถนนเส้นทางดังกล่าวในการสัญจรได้รับความเดือดร้อน จึงประสงค์ให้หน่วยงานที่เกี่ยวข้องดำเนินการแก้ไขปัญหาดังกล่าว เพื่อเป็นการสร้างความปลอดภัย และอำนวยความสะดวกในการสัญจรต่อไป 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata